als_Latn dik_Latn sag_Latn
Juventusi e ka “shkelur” Borussia Dortmundin edhe para tifozëve në Signal Iduna Park (0-3), në ndeshjen kthyese të të tetës së finales të Ligës së Kampionëve, për t’u kualifikuar në çerekfinale të garës kryesore evropiane.
Përballja e parë e zhvilluar në Torino përfundoi me rezultat 2-1 në favor të Zonjës së Vjetër dhe pas ndeshjes kthyese, Juventusi kualifikohet me rezultat të përgjithshëm prej 5-1.
Ishte një fillim ëndrrash për Bianconerët që filluan të sulmojnë nga minuta e parë dhe shumë shpejtë erdhën te goli i epërsisë.
Carlos Tevez ishte fantastik me një goditje nga jashtë zonës që nuk e ndali portieri Weidenfeller (3’).
Nga momenti i golit, ekipi vendas e dominoi tërësisht ndeshjen duke i mbajtur mysafirët para zonës së tyre, mirëpo nuk u rrezikua porta e Gigi Buffon.
Moment i keq për Juven ishte lëndimi i Paul Pogbas, vendin e të cilit e zuri Andrea Barzagli, ndërsa bardhezinjtë nga ai çast bënë lojë akoma më defensive.
als_Latn als_Latn als_Latn als_Latn als_Latn als_Latn